# Gabi Garcia

Gabrielle Lemos Garcia, coneguda professionalment com a Gabi Garcia (Porto Alegre, 17 de novembre de 1985), és una lluitadora professional de jujutsu brasiler (BJJ) i d'arts marcials mixtes.

## Carrera esportiva

Durant la infantesa, va practicar diversos esports d'equip, com voleibol, handbol o hoquei sobre herba. Als 13 anys, la família Lemos Garcia va traslladar-se a São Paulo, època en què Gabi va iniciar-se en el jujutsu, gràcies a l'ajuda del seu oncle. Va dedicar-s'hi com a amateur fins a l'últim any que va cursar el grau de Publicitat. El seu entrenador al club Alliance de São Paulo va ser Fabio Gurgel, quatre cops campió del món de BJJ.

### Jujutsu brasiler

Garcia ha guanyat 6 campionats del món de BJJ (4 en categoria +74kg: 2008, 2010, 2011 i 2012; 2 en l'absoluta: 2011 i 2012). El 2013 va donar positiu per consum de clomifè, un fàrmac de control de la fertilitat prohibit per l'Agència Antidopatge dels Estats Units. Tot i que els resultats obtinguts per la lluitadora aquell any van ser-li anul·lats, la revisió del cas va demostrar la innocència de la brasilera i no va rebre cap altra sanció.
El 2019, Garcia va guanyar el seu quart or a l'Abu Dhabi Combat Club, vencent Carina Santi en la final. Es va convertir així en l'única dona en aconseguir el tetracampionat en aquest important torneig de lluita lliure professional.
No va a tornar a participar en un campionat mundial fins al 2021, on va ser derrotada en semifinals per Yara Soares. Aquesta va ser la única vegada que Garcia va perdre per submissió un combat entre cinturons negres. En finalitzar el torneig, la gaúcha va anunciar que abandonava la pràctica de jujutsu, per centrar-se en altres disciplines de lluita.

### MMA

L'any 2015, Gabi Garcia va iniciar la seva carrera en les arts marcials mixtes, on manté un rècord de 6 victòries, 0 derrotes i 1 combat inconclús.
| Resultat | Rècord | Rival | Resultat (Tècnica definitiva) | Event | Data | Duració | Lloc |
| Victòria | 6–0 (1) | Barbara Nepomuceno | Submissió (americana) | Rizin 14 | 31/12/2018 | 2:35 | Saitama |
| Victòria | 5–0 (1) | Veronika Futina | Submissió (estrangulació per darrera) | Road FC 047 | 12/05/2018 | 3:49 | Pequin |
| NC | 4–0 (1) | Oksana Gagloeva | Inconclús | Rizin World Grand Prix 2017 | 30/07/2017 | 0:14 | Saitama |
| Victòria | 4–0 | Yumiko Hotta | TKO (cops de puny) | Rizin 4: Rizin Fighting World Grand Prix 2016 | 31/12/2016 | 0:41 | Saitama |
| Victòria | 3–0 | Destanie Yarbrough | Submissió (americana) | Rizin World Grand-Prix 2016 | 25/09/2016 | 2:42 | Saitama |
| Victòria | 2–0 | Anna Malyukova | Submissió (braç) | Rizin Fighting Federation 1 | 17/04/2016 | 2:04 | Nagoya |
| Victòria | 1-0 | Lei'D Tapa | TKO (cops de puny) | Rizin Fighting World GP 2015: Iza no Mai | 31/12/2015 | 2:36 | Saitama |
El 2021 va anunciar que tenia intenció de combatre contra un home. Craig Jones, doble medallista a l'ADCC, va acceptar el repte, malgrat que la disputa encara no s'ha celebrat. Després d'uns anys d'absència, Garcia va anunciar que el 2023 participaria en un nou combat d'MMA.

## Fora dels rings

Gabi Garcia va participar el 2014 en la 3a edició del programa de televisió The Ultimate Fighter: Brasil, on va ser una de les entrenadores convidades.
La lluitadora brasilera s'ha vist involucrada repetidament en campanyes de fake news a xarxes socials, en les que se la titlla de dona transgènere i es deia que la seva participació en combats era injusta i adulterava la competició. Però, aquests vídeos no aportaven cap dada que validés el rumor. En realitat, com es va comprovar arran del positiu de 2013, Garcia és una dona cisgènere.

## Notes

* ↑ Gagloeva va rebre un cop a l'ull i el combat es va suspendre.

## Referències

* ↑ «Gabrielle "Gabi" Garcia» (en anglès). BJJ Heroes. Arxivat de l'original el 2023-02-17. [Consulta: 1r març 2023].
* ↑ «Results» (en anglès). International Brazilian Jiu-jitsu Federation. Arxivat de l'original el 2019-05-03. [Consulta: 1r març 2023].
* ↑ «Gabi Garcia: doping positivo» (en espanyol europeu). Infobae, 01-04-2014. Arxivat de l'original el 2023-03-01. [Consulta: 1r març 2023].
* ↑ «Gabi Garcia Powers Through To Historic Fourth ADCC Gold Medal» (en anglès). FloGrappling, 29-09-2019. Arxivat de l'original el 2023-02-03. [Consulta: 1r març 2023].
* ↑ Burne, Kathrine. «Gabi Garcia Submitted For The First Time At Black Belt And Retires From IBJJF Competition» (en anglès americà). Jits Magazine, 13-12-2021. Arxivat de l'original el 2023-02-03. [Consulta: 1r març 2023].
* ↑ Burne, Kathrine. «Craig Jones And Gabi Garcia Verbally Agree To Grappling Match At WNO» (en anglès americà). Jits Magazine, 02-03-2021. Arxivat de l'original el 2023-10-01. [Consulta: 1r març 2023].
* ↑ Rollo, Ian. «Gabi Garcia Announces Intention To Return To MMA» (en anglès americà). Jits Magazine, 08-02-2023. Arxivat de l'original el 2023-02-08. [Consulta: 1r març 2023].
* ↑ «PICS: MMA star Gabi Garcia shows off insanely ripped abs after remarkably effective diet» (en anglès). Sports Joe. Arxivat de l'original el 2023-03-01. [Consulta: 1r març 2023].
* ↑ Doerer, Kristen. «Unsportsmanlike: The Right-Wing Attack on Transgender Women and Children — PART II» (en anglès americà). Right Wing Watch. Arxivat de l'original el 2022-12-05. [Consulta: 1r març 2023].
* ↑ «¿Qué sabemos de la luchadora que derrota a otras mujeres en este vídeo, a quien acusan de ser trans?» (en castellà). Maldita.es, 24-02-2023. Arxivat de l'original el 2023-02-24. [Consulta: 1r març 2023].